CELEX: 32015R1396
Language: mt
Date: 2015-08-14 00:00:00
Title: Regolament ta' Implimentazzjoni tal-Kummissjoni (UE) 2015/1396 tal-14 ta' Awwissu 2015 li jikkoreġi r-Regolament ta' Implimentazzjoni (UE) Nru 540/2011 fir-rigward tas-sustanza attiva Bacillus subtilis (Cohn 1872) tar-razza QST 713, li hija identika għar-razza AQ 713 (Test b'rilevanza għaż-ŻEE)

15.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 216/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/1396
   tal-14 ta' Awwissu 2015
   li jikkoreġi r-Regolament ta' Implimentazzjoni (UE) Nru 540/2011 fir-rigward tas-sustanza attiva Bacillus subtilis (Cohn 1872) tar-razza QST 713, li hija identika għar-razza AQ 713
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 78(3) tiegħu,
   Wara li kkonsultat lill-Kumitat Permanenti dwar il-Pjanti, l-Annimali, l-Ikel u l-Għalf,
   Billi:
   
               (1)
            
            
               Id-Direttiva tal-Kummissjoni 2007/6/KE (2) inkludiet il-Bacillus subtilis (Cohn 1872) tar-Razza QST 713, li hija identika għar-razza AQ 713 (minn hawn 'il quddiem, Bacillus subtilis), bħala sustanza attiva fl-Anness I tad-Direttiva tal-Kunsill 91/414/KEE (3) għall-użi bħala fungiċida.
            
         
               (2)
            
            
               Is-sustanzi attivi inklużi fl-Anness I tad-Direttiva 91/414/KEE jitqiesu li huma approvati skont ir-Regolament (KE) Nru 1107/2009 u huma elenkati fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (4).
            
         
               (3)
            
            
               Fit-22 ta' Jannar 2015, il-Kummissjoni ġiet innotifikata min-Netherlands li l-operatur li kien talab biex il-Bacillus subtilis tiġi inkluża fl-Anness I tad-Direttiva 91/414/KEE, talab li l-kundizzjonijiet tal-użu ta' dik is-sustanza jkopru wkoll l-użu bħala batteriċida kontra l-Erwinia amylovora (fire blight), li tħalla barra bi żball mil-lista tal-Anness I tad-Direttiva 91/414/KEE.
            
         
               (4)
            
            
               In-Netherlands sabet li din it-talba kienet iġġustifikata.
            
         
               (5)
            
            
               Barra minn hekk, l-użu bħala batteriċida diġà kien ġie evalwat fil-proċess tal-approvazzjoni tas-sustanza attiva Bacillus subtilis u huwa wkoll kopert mir-rapport tar-reviżjoni.
            
         
               (6)
            
            
               Ir-Regolament a' Implimentazzjoni (UE) Nru 540/2011 għandu għalhekk jiġi kkoreġut skont dan,
            
         ADOTTAT DAN IR-REGOLAMENT:
   Artikolu 1
   Fir-ringiela 138 tal-Parti A tal-Anness tar-Regolament ta' Implimentazzjoni (UE) Nru 540/2011, il-Parti A tal-kolonna “Dispożizzjonijiet speċifiċi” tinbidel b'dan li ġej:
   
      “PARTI A
      L-użi bħala fungiċida u batteriċida biss jistgħu jiġu awtorizzati.”
   
   Artikolu 2
   Dan ir-Regolament jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Awwissu 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 309, 24.11.2009, p. 1.
   
      (2)  Id-Direttiva tal-Kummissjoni 2007/6/KE tal-14 ta' Frar 2007 li temenda d-Direttiva tal-Kunsill 91/414/KEE biex tinkludi l-metrafenone, Bacillus subtilis, spinosad u t-thiamethoxam bħala sustanzi attivi (ĠU L 43, 15.2.2007, p. 13).
   
      (3)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).
   
      (4)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).